Hrvatski sabor
20050202

Ne dozvolite inflaciju, a mi ćemo vam omogućiti da sve ono što je profitno i interesno kupimo, da otvorimo tržište vaše za naše proizvode, pa makar ti proizvodi bili i lošije ili upitne kvalitete. I to se, gospodo, događa. Danas je Hrvatska izložena tom obliku rizika koji ima svoje spone sa oblikom korupcije jer je ugrožena najvitalnija funkcija naše države, a to je proizvodnja. Jer je ugrožen temelj na kome se gradi svaki gospodarski iole zdravi sustav. Prema tome, izgradnja i zaštita vlastitog sustava tržišta, vlastite ekonomije, vlastitih gospodarskih resursa je temelj zaštite jednog društva jer je to temelj zaštite standarda građana.